《登灵山县北松岭同梦山有作》
明代·张岳

越宿期登山，晨雨聊复止。薄暮雨气收，驾言披榛杞。

跻攀陟云端，旷然烦抱委。长松何翛翛，枝柯互相倚。

密叶布成幄，馀响散清微。通川明井落，平畴水瀰瀰。

禾黍岂不佳，水多惧生耳。平生畎亩心，十载隔泥滓。

一丘未能谋，万壑安敢拟。翘首望白云，瞬息千里驶。

乘兴理巾车，雨霁宁由已。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。